ΠΕΡΙΕΧΟΜΕΝΑ
ΑΠΟΦΑΣΕΙΣ
1 Εφαρμογή στρατηγικών διαχείρισης των κατα-
στάσεων υφιστάμενων εκθέσεων.
2 Τροποποίηση της αριθμ. 8002/1/520-γ΄ από
21-03-2018 (Β΄ 1021) κοινής υπουργικής απόφασης.
3 Τροποποίηση της με αριθμ. Φ.14/ΦΜ/126841/Δ1/ 
09-08-2019 υπουργικής απόφασης (ΦΕΚ 3210Β΄/ 22-08-2019) «Yλοποίηση και επέκταση του προ-γράμματος “Σχολικά Γεύματα” στα Δημοτικά Σχο-λεία της χώρας για το σχολικό έτος 2019-2020».
4 Τροποποίηση της με αριθμ. Φ.14/ΦΜ/181027/Δ1/ 
25-10-2017 (ΦΕΚ 3870Β΄/2017) υπουργικής από-φασης, όπως τροποποιήθηκε και ισχύει, με θέμα «Επέκταση του προγράμματος “Σχολικά Γεύματα” και σύσταση, συγκρότηση και έργο των Επιτρο-πών Παραλαβής στις σχολικές μονάδες που συμ-μετέχουν στο πρόγραμμα “Σχολικά Γεύματα”».
5 Απόδοση ποσού σε συνταξιουχική οργάνωση 
από το αποθεματικό έτους 2017 του λογ/σμού της εισφοράς του άρθρου 102 του ν. 4387/2016 όπως ισχύει.
6 Υποβολή αιτήσεων για ένταξη στο μέτρο-Ενημέ-
ρωση στα Κράτη Μέλη.
 ΑΠΟΦΑΣΕΙΣ
Αριθμ. 135966 (1)
   Εφαρμογή στρατηγικών διαχείρισης των κατα-
στάσεων υφιστάμενων εκθέσεων. 
 ΟΙ ΥΠΟΥΡΓΟΙ 
ΑΝΑΠΤΥΞΗΣ ΚΑΙ ΕΠΕΝΔΥΣΕΩΝ - ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ 
 Έχοντας υπόψη:
1. Τις διατάξεις των άρθρων 39 έως 46 του ν. 4310/2014 
(Α΄ 258) «Έρευνα, Τεχνολογική Ανάπτυξη και Καινοτομία 
και άλλες διατάξεις» και ιδίως της παρ. 3 του άρθρου 42.2. Το ν. 4622/2019 (Α΄ 133) «Επιτελικό Κράτος: οργά-
νωση, λειτουργία και διαφάνεια της Κυβέρνησης, των 
κυβερνητικών οργάνων και της κεντρικής δημόσιας 
διοίκησης».
3. Το άρθρο 90 «Έλεγχος των δαπανών που προκα-
λούν οι κανονιστικές διοικητικές πράξεις» του «Κώδικα 
Νομοθεσίας για την Κυβέρνηση και τα κυβερνητικά όρ-
γανα», όπως αυτός κυρώθηκε με το άρθρο πρώτο του 
π.δ. 63/2005 «Κωδικοποίηση της νομοθεσίας για την 
Κυβέρνηση και τα κυβερνητικά όργανα» (Α΄ 98).
4. Τις διατάξεις του π.δ. 101/2018 (Α΄ 194) «Προσαρ-
μογή της ελληνικής νομοθεσίας στην Οδηγία 2013/59/
Ευρατόμ του Συμβουλίου, της 5ης Δεκεμβρίου 2013, 
για τον καθορισμό βασικών προτύπων ασφάλειας για 
την προστασία από τους κινδύνους που προκύπτουν 
από τις ιοντίζουσες ακτινοβολίες και την κατάργη-ση των Οδηγιών 89/618/Ευρατόμ, 90/641/Ευρατόμ, 
96/29/Ευρατόμ, 97/43/Ευρατόμ και 2003/122/Ευρατόμ (ΕΕ L 13/17.1.2014) - Θέσπιση Κανονισμών Ακτινοπρο-στασίας» και ιδίως της παρ. 1 του άρθρου 102.
5. Το π.δ. 81/2019 (Α΄ 119) «Σύσταση, συγχώνευση, 
μετονομασία και κατάργηση Υπουργείων και καθορι-
σμός των αρμοδιοτήτων τους - Μεταφορά υπηρεσιών 
και αρμοδιοτήτων μεταξύ Υπουργείων».
6. Το π.δ. 83/2019 (A΄ 121) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών και Υφυπουργών».
7. Τις διατάξεις της αριθμ. 48/1-8-2019 (Β΄ 3100) από-
φασης του Πρωθυπουργού και του Υπουργού Ανάπτυ-
ξης και Επενδύσεων «Ανάθεση αρμοδιοτήτων στον 
Υφυπουργό Ανάπτυξης και Επενδύσεων, Χρίστο Δήμα».
8. Τη σύμφωνη γνώμη της Ελληνικής Επιτροπής Ατο-
μικής Ενέργειας (ΕΕΑΕ), σύμφωνα με την απόφαση της 
07.06.2019 (συν. 261η) του Διοικητικού της Συμβουλίου.
9. Το γεγονός ότι, όπως προκύπτει από την Φ.1/Γ/ 
116ΝΠ/98604/Β1/19.06.2019 εισήγηση του Γενικού Διευ-
θυντή Οικονομικών Υπηρεσιών του Υπουργείου Παιδεί-
ας, Έρευνας και Θρησκευμάτων, δεν προκαλείται από τις 
διατάξεις της παρούσας απόφασης επιπλέον δαπάνη σε 
βάρος του κρατικού προϋπολογισμού, αποφασίζουμε:
Άρθρο 1
Σκοπός
Με την παρούσα απόφαση εξειδικεύεται ο τρόπος 
εφαρμογής των στρατηγικών διαχείρισης των καταστά-ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ  ∆ΗΜΟΚΡΑΤΙΑΣE
31 Δεκεμβρίου 2019 ΤΕΥΧΟΣ  ΔΕΥΤΕΡΟ Αρ. Φύλλου  511658523
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 58524 Τεύχος B’ 5116/31.12.2019
σεων υφιστάμενης έκθεσης, σύμφωνα με όσα προβλέ-
πονται στο άρθρο 102 του π.δ. 101/2018 (Α΄ 194).
Άρθρο 2
Πεδίο Εφαρμογής
Στο πεδίο εφαρμογής της παρούσας εμπίπτουν όλες οι 
στρατηγικές διαχείρισης των καταστάσεων υφιστάμενης 
έκθεσης, όπως αυτές θεσπίζονται κατά περίπτωση με 
σχετικές αποφάσεις της ΕΕΑΕ, μετά από διαβούλευση με 
το Υπουργείο Περιβάλλοντος και Ενέργειας, σύμφωνα με 
το άρθρο 101 του π.δ. 101/2018.
Άρθρο 3
Ορισμοί
Για την εφαρμογή της παρούσας απόφασης ισχύουν 
οι ορισμοί του άρθρου 4 του π.δ. 101/2018.
Άρθρο 4
Σύσταση της Επιτροπής Διαχείρισης Υφιστάμενων Εκθέσεων
1. Συστήνεται η Επιτροπή Διαχείρισης Υφιστάμενων 
Εκθέσεων (ΕΔΥΕ) ως αρμόδιος φορέας για την εφαρμογή 
στρατηγικών διαχείρισης υφιστάμενων εκθέσεων και 
για τον συντονισμό κατά την εφαρμογή επανορθωτικών 
μέτρων και μέτρων προστασίας.
2. Η Επιτροπή συγκροτείται με απόφαση της Ελληνικής 
Επιτροπής Ατομικής Ενέργειας (ΕΕΑΕ).
3. Στην Επιτροπή συμμετέχουν:
α) ένας εκπρόσωπος της Γενικής Γ ραμματείας Φυσικού 
Περιβάλλοντος και Υδάτων του Υπουργείου Περιβάλλο-
ντος και Ενέργειας,
β) ένας εκπρόσωπος της Γενικής Γ ραμματείας Βιομηχα-
νίας του Υπουργείου Ανάπτυξης και Επενδύσεων,
γ) ένας εκπρόσωπος της Γενικής Διεύθυνσης Δημόσιας 
Υγείας και Ποιότητας Ζωής του Υπουργείου Υγείας,
δ) ένας εκπρόσωπος της Γενικής Γ ραμματείας Έρευνας 
και Τεχνολογίας του Υπουργείου Ανάπτυξης και Επεν-
δύσεων και
ε) ένας εκπρόσωπος της Ελληνικής Επιτροπής Ατομι-
κής Ενέργειας (ΕΕΑΕ).
Πρόεδρος της Επιτροπής ορίζεται ο υπό στοιχείο α) 
εκπρόσωπος του Υπουργείου Περιβάλλοντος και Ενέρ-γειας. Οι εκπρόσωποι των ως άνω α), β), γ) και δ) στοι-
χείων και οι αναπληρωτές τους ορίζονται αρμοδίως από 
τα αντίστοιχα υπουργεία. Ο εκπρόσωπος της ΕΕΑΕ και ο 
αναπληρωτής του ορίζεται από το Διοικητικό Συμβούλιο 
της ΕΕΑΕ.
4. Στην Επιτροπή καλείται και συμμετέχει χωρίς δικαί-
ωμα ψήφου:
α) εκπρόσωπος του Δήμου (ή των Δήμων) εντός των 
ορίων του οποίου (ή των οποίων) εντοπίζεται η κατά-
σταση υφιστάμενης έκθεσης ή οι περιοχές που σχετί-
ζονται με τις επιπτώσεις της κατάστασης υφιστάμενης 
έκθεσης και
β) ο έχων/έχοντες την ιδιοκτησία ή την ευθύνη της 
περιοχής στην οποία εντοπίζεται η κατάσταση υφιστά-μενης έκθεσης.
5. Τη γραμματειακή υποστήριξη της Επιτροπής ανα-
λαμβάνει υπάλληλος της Γενικής Γ ραμματείας Φυσικού Περιβάλλοντος και Υδάτων του Υπουργείου Περιβάλλο-
ντος και Ενέργειας με αντίστοιχο αναπληρωτή, οι οποίοι 
ορίζονται αρμοδίως από το Υπουργείο Περιβάλλοντος 
και Ενέργειας.
Άρθρο 5
Πρόεδρος της ΕΔΥΕ
1. Ο Πρόεδρος της ΕΔΥΕ συγκαλεί την ΕΔΥΕ με δική 
του πρωτοβουλία ή κατόπιν σχετικής εισήγησης από 
οποιονδήποτε από τους συμμετέχοντες φορείς.
2. Ο Πρόεδρος της ΕΔΥΕ δύναται να ζητήσει τη συμμε-
τοχή των ενδιαφερόμενων μερών στις αποφάσεις που 
αφορούν την ανάπτυξη και εφαρμογή στρατηγικών δι-αχείρισης των εκάστοτε καταστάσεων έκθεσης.
Άρθρο 6
Ρόλος της ΕΔΥΕ
Η Επιτροπή στο πλαίσιο κάθε στρατηγικής υφιστάμε-
νης έκθεσης, σύμφωνα με το άρθρο 102 του π.δ. 101/ 
2018, έχει ιδίως τις ακόλουθες αρμοδιότητες:
α) Δύναται να αναθέτει αρμοδιότητες για την εφαρ-
μογή της εκάστοτε στρατηγικής διαχείρισης στα μέλη 
της Επιτροπής.
β) Συντονίζει τα αρμόδια μέρη που εμπλέκονται στην 
εφαρμογή επανορθωτικών μέτρων και μέτρων προστα-
σίας σε κάθε στρατηγική υφιστάμενης έκθεσης.
γ) Αξιολογεί τα εφαρμοζόμενα μέτρα και προβαίνει 
στις απαραίτητες τροποποιήσεις.
Άρθρο 7
Συνεδριάσεις, Αποφάσεις
1. Η Επιτροπή συνεδριάζει στο κτίριο του Υπουργείου 
Περιβάλλοντος και Ενέργειας σε χώρο που προσδιορίζε-
ται στην πρόσκληση που αποστέλλεται στα μέλη μέσω 
ηλεκτρονικού ταχυδρομείου και σε ώρα λειτουργίας των 
δημόσιων υπηρεσιών.
2. Οι αποφάσεις της Επιτροπής αναρτώνται στην ιστο-
σελίδα του Υπουργείου Περιβάλλοντος και Ενέργειας.
3. Σε έκτακτες περιπτώσεις, η συνεδρίαση γίνεται δι΄ 
ανταλλαγής ηλεκτρονικών μηνυμάτων, με τηλεδιασκέ-ψεις ή με άλλο πρόσφορο τρόπο με ευθύνη του Προέ-δρου της.
4. Κατά τα λοιπά εφαρμόζονται οι διατάξεις του Κώδικα 
Διοικητικής Διαδικασίας.
Άρθρο 8
Έναρξη ισχύος
Οι διατάξεις της παρούσας απόφασης ισχύουν από 
τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της 
Κυβερνήσεως. 
Αθήνα, 30 Δεκεμβρίου 2019
Οι Υπουργοί
Υφυπουργός Ανάπτυξης  Περιβάλλοντος και 
και Επενδύσεων Ενέργειας
ΧΡΙΣΤΟΣ ΔΗΜΑΣ ΚΩΝΣΤΑΝΤΙΝΟΣ ΧΑΤΖΗΔΑΚΗΣ
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 58525 Τεύχος B’ 5116/31.12.2019
   Αριθμ. 63350 Φ. 501.33 (2)
Τροποποίηση της αριθμ. 8002/1/520-γ΄από 
21-03-2018 (Β΄ 1021) κοινής υπουργικής από-
φασης. 
 ΟΙ ΥΠΟΥΡΓΟΙ
ΟΙΚΟΝΟΜΙΚΩΝ - ΠΡΟΣΤΑΣΙΑΣ ΤΟΥ ΠΟΛΙΤΗ  
 Έχοντας υπόψη:
1. Τις διατάξεις του ν. 4270/2014 (Α΄ 143) «Αρχές δη-
μοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) - δημόσιο λογιστικό και άλλες διατάξεις», όπως τροποποιήθηκε και ισχύει.
2. Τις διατάξεις της παρ. ΣΤ΄ του άρθρου 127 του 
ν. 4472/2017 (Α΄ 74) «Συνταξιοδοτικές διατάξεις Δη-
μοσίου και τροποποίηση διατάξεων του ν. 4387/2016, 
μέτρα εφαρμογής των δημοσιονομικών στόχων και με-
ταρρυθμίσεων, μέτρα κοινωνικής στήριξης και εργασια-
κές ρυθμίσεις, Μεσοπρόθεσμο Πλαίσιο Δημοσιονομικής 
Στρατηγικής 2018-2021 και λοιπές διατάξεις».
3. Τις διατάξεις του άρθρου 40 του ν. 849/1978 (Α΄ 232) 
«Περί παροχής κινήτρων διά την ενίσχυσιν της περιφε-ρειακής και οικονομικής αναπτύξεως της Χώρας» όπως τροποποιήθηκε και ισχύει.
4. Τις διατάξεις του άρθρου 90 του Κώδικα Νομοθεσί-
ας για την Κυβέρνηση και τα κυβερνητικά όργανα, που κυρώθηκε με το άρθρο πρώτο του π.δ. 63/2005 (Α΄ 98).
5. Τις διατάξεις του π.δ. 80/2016 (A΄ 145) «Ανάληψη 
υποχρεώσεων από τους Διατάκτες».
6. Τις διατάξεις του π.δ. 81/2019 (Α΄ 119) «Σύσταση, 
συγχώνευση, μετονομασία και κατάργηση Υπουργείων 
και καθορισμός των αρμοδιοτήτων τους - Μεταφορά υπη-
ρεσιών και αρμοδιοτήτων μεταξύ Υπουργείων» (Α΄ 20).
7. Τις διατάξεις του π.δ. 83/2019 (Α΄ 121) «Διορισμός 
Αντιπροέδρου της Κυβέρνησης, Υπουργών, Αναπληρω-
τών Υπουργών και Υφυπουργών».
8. Τις διατάξεις της αριθμ. 340 από 26-07-2019 (Β΄ 3051) 
απόφασης του Πρωθυπουργού και του Υπουργού Οι-
κονομικών «Ανάθεση Αρμοδιοτήτων στον Υφυπουργό 
Οικονομικών, Θεόδωρο Σκυλακάκη».
9. Τις διατάξεις της αριθμ. 9158 οικ. Φ. 109.1 από
22-04-2019 (Β΄ 1375) κοινής υπουργικής απόφασης 
Υπουργών Προστασίας του Πολίτη και Οικονομικών.
10. Την από 17-10-2019 εισήγηση του Γενικού Διευθυ-
ντή Οικονομικών και Επιτελικού Σχεδιασμού του Υπουρ-
γείου Προστασίας του Πολίτη.
11. Το γεγονός ότι από τις διατάξεις της παρούσας 
απόφασης προκαλείται επιπλέον δαπάνη σε βάρος του 
Κρατικού Προϋπολογισμού, για το οικονομικό έτος 2019, 
κατά το ποσό των 166.046,40 € και θα καλυφθεί από 
τις ήδη εγγεγραμμένες πιστώσεις του Προϋπολογισμού 
του Υπουργείου Προστασίας του Πολίτη/Γενική Γ ραμμα-
τεία Πολιτικής Προστασίας (Ε.Φ. 1043.202.0000000 υπό 
ΑΛΕ 2120121010). Για κάθε ένα από τα επόμενα, σε βάρος 
του ΑΛΕ 2120121010 του Ε.Φ. 1047.202.0000000» προκα-
λείται πρόσθετη επιπλέον δαπάνη ύψους 222.814,10 €, 
η οποία θα καλύπτεται από τις πιστώσεις που θα εγκρί-
νονται στους Προϋπολογισμούς Εξόδων των αντίστοιχων 
ετών και βρίσκονται εντός ορίων του εγκριθέντος Μ.Π.Δ.Σ.12. Την αριθμ. 82448 Φ.514.2/11-12-2019 βεβαίωση 
δέσμευσης πίστωσης του Υπουργείου Προστασίας του 
Πολίτη, αποφασίζουμε:
Άρθρο 1
Τροποποιούμε την παρ. 1 του άρθρου 6 της αριθμ. 
8002/1/520-γ΄από 21-03-2018 (Β΄ 1021) κοινή υπουργική 
απόφαση ως εξής: «Το μηνιαίο επίδομα που χορηγείται 
στο προσωπικό της Ειδικής Κατασταλτικής Αντιτρομο-
κρατικής Μονάδας της Ελληνικής Αστυνομίας (Ε.Κ.Α.Μ.), 
στο προσωπικό της Ειδικής Μονάδας Αντιμετώπισης Κα-
ταστροφών (Ε.Μ.Α.Κ.), στο πάσης φύσεως ένστολο προ-
σωπικό που υπηρετεί στο Μηχανοκίνητο Ειδικό Τμήμα 
Πυροσβεστικών Επιχειρήσεων (ΜΕΤΠΕ) και στους δύτες 
υποβρυχίων διασώσεων του Πυροσβεστικού Σώματος, στο ποσό των εκατόν σαράντα ενός ευρώ και ενενήντα δυο λεπτών (141,92) μηνιαίως».
Άρθρο 2
1. Κατά τα λοιπά ισχύει η 8002/1/520-γ΄από 21-03-2018 
(Β΄ 1021) κοινή υπουργική απόφαση.
2. Η απόφαση αυτή ισχύει από 22-04-2019, ημερο-
μηνία ιδρύσεως του Μηχανοκίνητου Ειδικού Τμήματος 
Πυροσβεστικών Επιχειρήσεων (Μ.Ε.Τ.Π.Ε.).
Η απόφαση αυτή να δημοσιευθεί στην Εφημερίδα 
Κυβερνήσεως. 
 Αθήνα, 24 Δεκεμβρίου 2019
Οι Υπουργοί
Υφυπουργός Οικονομικών Προστασίας του Πολίτη
ΘΕΟΔΩΡΟΣ ΣΚΥΛΑΚΑΚΗΣ ΜΙΧΑΗΛ ΧΡΥΣΟΧΟΪΔΗΣ
Ι
    Αριθμ. Φ.14/ΚΓ/205456/Δ1 (3)
Τροποποίηση της με αριθμ. Φ.14/ΦΜ/126841/
Δ1/09-08-2019 υπουργικής απόφασης (ΦΕΚ 
3210Β΄/22-08-2019) «Yλοποίηση και επέκταση 
του προγράμματος “Σχολικά Γεύματα” στα Δη-
μοτικά Σχολεία της χώρας για το σχολικό έτος 
2019-2020». 
 H ΥΦΥΠΟΥΡΓΟΣ
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
 Έχοντας υπόψη:
1. Τις διατάξεις:α) Tου άρθρου 4 του ν. 1566/1985 (Α΄ 167) «Δομή και 
λειτουργία της πρωτοβάθμιας και δευτεροβάθμιας Εκ-
παίδευσης και άλλες διατάξεις», όπως ισχύει, σε συνδυ-ασμό με το άρθρο 7 του ν. 2525/1997 (Α΄ 188).
β) Του άρθρου 12, του ν. 4455/2017 (Α΄ 22) «Εθνικό 
Μητρώο Φορτοεκφορτωτών. Εθνικό Μητρώο Ιδιωτικών 
Φορέων Κοινωνικής Φροντίδας και άλλες διατάξεις».
γ) Του άρθρου 55 του ν. 1566/1985 (Α΄ 167) «Δομή 
και λειτουργία της πρωτοβάθμιας και δευτεροβάθμιας 
εκπαίδευσης και άλλες διατάξεις».
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 58526 Τεύχος B’ 5116/31.12.2019
δ) Του π.δ. 81/19 (Α΄119/8-7-2019) περί μετονομασίας 
του Υπουργείου Παιδείας, Έρευνας και Θρησκευμάτων 
σε Υπουργείο Παιδείας και Θρησκευμάτων.
ε) Του π.δ. 83/2019 (Α΄ 121) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών».
στ) Του άρθρου 2 του π.δ. 79/2017 (Α΄ 109) «Οργάνωση 
και λειτουργία νηπιαγωγείων και δημοτικών σχολείων.
2) Τη με αριθμ. Φ.353.1/324/105657/Δ1/08-10-2012 
υπουργική απόφαση (Β΄ 1340) «Καθορισμός των ειδι-
κότερων καθηκόντων και αρμοδιοτήτων των προϊστα-
μένων των περιφερειακών υπηρεσιών πρωτοβάθμιας 
και δευτεροβάθμιας εκπαίδευσης, των διευθυντών και υποδιευθυντών των σχολικών μονάδων και ΣΕΚ και των συλλόγων των διδασκόντων», όπως ισχύει.
3) Τη με αριθμ. 6631/Υ1 (ΦΕΚ 3009Β΄/25-7-2019) κοι-
νή απόφαση του Πρωθυπουργού και της Υπουργού 
Παιδείας και Θρησκευμάτων «Ανάθεση αρμοδιοτήτων 
στην Υφυπουργό Παιδείας και Θρησκευμάτων, Σοφία 
Ζαχαράκη».
4) Τη με αριθμ. 122795/Γ1/30-7-2019 (ΦΕΚ 523/
τ. ΥΟΔΔ/5-8-2019) κοινή απόφαση του Πρωθυπουργού 
και της Υπουργού Παιδείας και Θρησκευμάτων «Ανά-
θεση καθηκόντων Γενικής Γ ραμματέα Πρωτοβάθμιας, 
Δευτεροβάθμιας Εκπαίδευσης και Ειδικής Αγωγής του 
Υπουργείου Παιδείας και Θρησκευμάτων».
5) Τη με αριθμ. Φ.14/ΦΜ/126841/Δ1/09-08-2019 
υπουργική απόφαση (ΦΕΚ 3210Β΄/22-08-2019) «Yλοποί-
ηση και επέκταση του προγράμματος “Σχολικά Γεύματα” 
στα Δημοτικά Σχολεία της χώρας για το σχολικό έτος 
2019-2020».
6) Το με αριθμ. 37820/20-12-2019 έγγραφο με θέμα 
«Διόρθωση στοιχείων - Σχολικά Γεύματα» της Διεύθυν-σης Π.Ε. Α΄ Αθήνας.
7) Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπο-
λογισμού, σύμφωνα με τη με αριθμ. Φ.1/Γ/621/204522/
Β1/24-12-2019 Εισήγηση της Διεύθυνσης Τακτικού Προϋ-
πολογισμού, ΜΠΔΣ και ΠΔΕ του Υ.ΠΑΙ.Θ., αποφασίζουμε:
Τροποποιούμε τη με αριθμ. Φ.14/ΦΜ/126841/
Δ1/09-08-2019 υπουργική απόφαση (ΦΕΚ 3210Β΄/
22-08-2019) «Yλοποίηση και επέκταση του προγράμμα-
τος “Σχολικά Γεύματα” στα Δημοτικά Σχολεία της χώρας για το σχολικό έτος 2019-2020» ως εξής:
Στην 85η σειρά του Παραρτήματος 1 στο κελί ΔΗ-
ΜΟΣ αντικαθίσταται το «ΑΘΗΝΑΙΩΝ 2, 3, 4 ΔΗΜΟΤΙΚΟ 
ΔΙΑΜΕΡΙΣΜΑ» με το «ΑΘΗΝΑΙΩΝ 1, 5, 6, 7 ΔΗΜΟΤΙΚΟ 
ΔΙΑΜΕΡΙΣΜΑ» ώστε η 85η σειρά να διαμορφωθεί ως 
ακολούθως:
Α/Α Δ/ΝΣΗ Π.Ε. ΔΗΜΟΣΣΧΟΛΙΚΗ 
ΜΟΝΑΔΑ
85 Α΄ ΑΘΗΝΑΣΑΘΗΝΑΙΩΝ 1, 5, 6, 7 
ΔΗΜΟΤΙΚΟ ΔΙΑΜΕΡΙΣΜΑ65 ΔΣ ΑΘΗΝΩΝ
Η απόφαση αυτή να δημοσιευθεί στην Εφημερίδα της 
Κυβερνήσεως. 
 Αθήνα, 30 Δεκεμβρίου 2019
Η Υφυπουργός
ΣΟΦΙΑ ΖΑΧΑΡΑΚΗ    Αριθμ. Φ.14/ΦΜ/203573/Δ1  (4)
Τροποποίηση της με αριθμ. Φ.14/ΦΜ/181027/
Δ1/25-10-2017 (ΦΕΚ 3870Β΄/2017) υπουργικής 
απόφασης, όπως τροποποιήθηκε και ισχύει, 
με θέμα «Επέκταση του προγράμματος "Σχολι-
κά Γεύματα" και σύσταση, συγκρότηση και έργο 
των Επιτροπών Παραλαβής στις σχολικές μονά-δες που συμμετέχουν στο πρόγραμμα "Σχολικά Γεύματα"». 
 Η ΥΦΥΠΟΥΡΓΟΣ
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
 Έχοντας υπόψη:
1. Τις διατάξεις:
α) Των άρθρων 4 και 55 του ν. 1566/1985 (ΦΕΚ 167Α΄/ 
1985) «Δομή και λειτουργία της πρωτοβάθμιας και δευ-
τεροβάθμιας Εκπαίδευσης και άλλες διατάξεις», όπως 
ισχύει.
β) Του άρθρου 12 του ν. 4455/2017 (ΦΕΚ 22Α΄/2017) 
«Εθνικό Μητρώο Φορτοεκφορτωτών. Εθνικό Μητρώο 
Ιδιωτικών Φορέων Κοινωνικής Φροντίδας και άλλες δι-ατάξεις».
γ) Του άρθρου 55 του ν. 1566/1985 (ΦΕΚ 167Α΄/1985) 
«Δομή και λειτουργία της πρωτοβάθμιας και δευτερο-
βάθμιας εκπαίδευσης και άλλες διατάξεις».
δ) Της παρ. 1 του άρθρου 4 π.δ.  81/2019 (ΦΕΚ 
119Α΄/2019) περί μετονομασίας του Υπουργείου Παιδεί-
ας, Έρευνας και Θρησκευμάτων σε Υπουργείο Παιδείας και Θρησκευμάτων.
ε) Του π.δ. 83/2019 (ΦΕΚ 121Α΄/2019) με θέμα «Διορι-
σμός Αντιπροέδρου της Κυβέρνησης, Υπουργών, Ανα-
πληρωτών Υπουργών και Υφυπουργών».
στ) Του άρθρου 2, του π.δ. 79/2017 (ΦΕΚ 109Α΄/2017) 
«Οργάνωση και λειτουργία νηπιαγωγείων και δημοτικών 
σχολείων.
ζ) Της με αριθμ. Φ.353.1/324/105657/Δ1/08-10-2012 
υπουργικής απόφασης (ΦΕΚ 1340Β΄/2012) «Καθορισμός 
των ειδικότερων καθηκόντων και αρμοδιοτήτων των 
προϊσταμένων των περιφερειακών υπηρεσιών πρωτο-
βάθμιας και δευτεροβάθμιας εκπαίδευσης, των διευθυ-
ντών και υποδιευθυντών των σχολικών μονάδων και ΣΕΚ 
και των συλλόγων των διδασκόντων», όπως ισχύει.
η) Της με αριθμ. 6631/Υ1 υπουργικής απόφασης (ΦΕΚ 
3009Β΄/25-07-2019) με θέμα «Ανάθεση αρμοδιοτήτων 
στην Υφυπουργό Παιδείας και Θρησκευμάτων, Σοφία 
Ζαχαράκη».
θ) Της με αριθμ. Φ.14/ΦΜ/48617/21-3-2017 (ΦΕΚ 
1115Β΄/31-3-2017) υπουργικής απόφασης του ΥΠΑΙΘ 
με θέμα «Τροποποίηση της αριθμ. Φ.14/2929/5544/Δ1/12-01-2017 υπουργικής απόφασης».
ι) Της με αριθμ. Φ.14/ΦΜ/181027/Δ1/25-10-2017 
υπουργικής απόφασης (ΦΕΚ 3870Β΄/3-11-2017) με θέμα 
«Επέκταση του προγράμματος "Σχολικά Γεύματα" και σύ-
σταση, συγκρότηση και έργο των Επιτροπών Παραλαβής 
στις σχολικές μονάδες που συμμετέχουν στο πρόγραμμα 
"Σχολικά Γεύματα"».
ια) Της με αριθμ. Φ.14/ΦΜ/42448/Δ1/14-3-2018 
υπουργικής απόφασης (ΦΕΚ 1022Β΄/21-3-2018) με 
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 58527 Τεύχος B’ 5116/31.12.2019
θέμα «Τροποποίηση της αριθμ. Φ.14/ΦΜ/181027/Δ1/
25-10-2017 υπουργικής απόφασης (ΦΕΚ 3870Β΄/3-11-2017) 
και επέκταση του προγράμματος "Σχολικά Γεύματα"».
ιβ) Της με αριθμ. Φ.14/ΦΜ/133730/Δ1/8-8-2018 
υπουργικής απόφασης (ΦΕΚ 3508Β΄/21-8-2018) με 
θέμα «Επέκταση του προγράμματος "Σχολικά Γεύματα" 
και τροποποίηση της με αριθμ. Φ.14/ΦΜ/48617/Δ1/
21-3-2017 (ΦΕΚ 1115/Β΄/31-3-2017) υπουργικής από-
φασης και της με αριθμ. Φ.14/ΦΜ/42448/Δ1/14-3-2018 
(ΦΕΚ 1022Β/21-3-2018) υπουργικής απόφασης.
ιγ) Της με αριθμ. Φ.14/ΦΜ/96985/Δ1/18-06-2019 
υπουργικής απόφασης (ΦΕΚ 2579Β΄/2019) με θέμα «Τρο-
ποποίηση της με αριθμ. Φ.14/ΦΜ/181027/Δ1/25-10-2017 
υπουργικής απόφασης με θέμα «Επέκταση του προγράμ-
ματος "Σχολικά Γεύματα" και σύσταση, συγκρότηση και 
έργο των Επιτροπών Παραλαβής στις σχολικές μονάδες 
που συμμετέχουν στο πρόγραμμα "Σχολικά Γεύματα"».
ιδ) Τα άρθρα 14, 15, 17, 18, 19, 21, 22 και 23 της με 
αριθμ. Φ.353.1/324/105657/Δ1/2002 υπουργικής από-
φασης (ΦΕΚ 1340Β΄/16-10-2002) με θέμα «Καθορισμός 
των ειδικότερων καθηκόντων και αρμοδιοτήτων των 
προϊσταμένων των περιφερειακών υπηρεσιών πρωτο-
βάθμιας και δευτεροβάθμιας εκπαίδευσης, των διευθυ-
ντών και υποδιευθυντών των σχολικών μονάδων και ΣΕΚ 
και των συλλόγων των διδασκόντων».
ιε) Της με αριθμ. Φ.14/ΦΜ/156364/Δ1/20-9-2018 εγκυ-
κλίου (ΑΔΑ: Ω14Μ4653ΠΣ-Υ64) με θέμα «Υλοποίηση 
προγράμματος «Σχολικά Γεύματα» σε σχολικές μονάδες 
Α΄/θμιας Εκπ/σης».
2. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπο-
λογισμού, σύμφωνα με τη με αριθμ. Φ.1/Γ/615/202939/
Β1/20-12-2019 Εισήγηση της Διεύθυνσης Τακτικού Προ-
ϋπολογισμού, ΜΠΔΣ και ΠΔΕ του ΥΠΑΙΘ, αποφασίζουμε:
Με την παρούσα απόφαση, τροποποιείται το άρ-
θρο 6 της με αριθμ. Φ.14/ΦΜ/181027/Δ1/25-10-2017 
(ΦΕΚ 3870Β΄/2017) υπουργικής απόφασης, όπως αυτή 
τροποποιήθηκε και ισχύει, ως ακολούθως:
Άρθρο 6
Έργο των Επιτροπών Παραλαβής-καθήκοντα του Συντονιστή του Προγράμματος
Η Επιτροπή Παραλαβής κάθε σχολικής μονάδας πα-
ραλαμβάνει καθημερινά τα σχολικά γεύματα, φροντί-
ζοντας για τον ποσοτικό (αριθμό πακέτων) και ποιοτικό 
έλεγχο τους. Πιο συγκεκριμένα, η ανωτέρω επιτροπή 
παραλαμβάνει δελτίο αποστολής από τον ανάδοχο, στο 
οποίο αναγράφεται η ποσότητα και η ώρα παράδοσης. 
Το προσωπικό που μεταφέρει και παραδίδει τα γεύμα-
τα θα διαθέτει κατάλληλα θερμόμετρα, ώστε κατά την 
παραλαβή και παρουσία της Επιτροπής Παραλαβής να 
μετρά τις θερμοκρασίες των θερμοθαλάμων και των 
ψυκτικών θαλάμων. Η θερμοκρασία που πρέπει να τη-
ρείται για τα ζεστά γεύματα είναι ίση ή μεγαλύτερη των 
60 βαθμών Κελσίου, ενώ για τα κρύα (σαλάτα) είναι ίση 
ή χαμηλότερη των 5 βαθμών Κελσίου. Παράλληλα, η 
Επιτροπή Παραλαβής ελέγχει τις συνθήκες μεταφοράς των προς παράδοση τροφίμων, τη συνολική ποσότητα των παραδοθέντων γευμάτων, καθώς και το είδος του 
γεύματος. Επιπλέον, σε τυχαία και αντιπροσωπευτικά 
δείγματα σε ποσοστό 1% (στην πλησιέστερη ακέραια 
μονάδα) των γευμάτων, 1% από τις σαλάτες και 1% 
από τα ψωμάκια, ελέγχει τη συμμόρφωση ως προς τη 
σύνθεση των γευμάτων. Τα δείγματα που λαμβάνονται 
βαρύνουν τον προμηθευτή, ο οποίος υποχρεούται σε 
άμεση αντικατάστασή τους, ώστε σε κάθε περίπτωση 
να παραδίδεται η αρχικώς συμφωνηθείσα ποσότητα.
Η Επιτροπή Παραλαβής αποστέλλει μια φορά την 
εβδομάδα πρακτικό παραλαβής, καθώς και τα σχετικά 
παραστατικά (δελτίο αποστολής στο οποίο θα αναγρά-
φεται η ποσότητα και η ώρα παράδοσης) στο/στους 
Συντονιστή/ές του προγράμματος στην οικεία Δ/νση Π.Ε.
Ο/οι Συντονιστής/ές του προγράμματος καλείται/ούνται 
κατά το πρώτο δεκαήμερο κάθε επόμενου μήνα να ελέγχει/ουν τα πρακτικά παραλαβής που αποστέλλο-
νται από τις Επιτροπές Παραλαβής των σχολικών μο-
νάδων αρμοδιότητάς του/τους, καθώς και τα λοιπά πα-ραστατικά (δελτία αποστολής κ.λπ. ...). Μετά τον έλεγχο 
διαβιβάζει/ουν στην αρμόδια υπηρεσία του ΟΠΕΚΑ εντός 
του δεύτερου δεκαήμερου κάθε επόμενου μήνα τα ανω-
τέρω πρακτικά καθώς και τα λοιπά παραστατικά (δελτία 
αποστολής κ.λπ. ...) του προηγούμενου μήνα υλοποίησης 
για όλες τις σχολικές μονάδες αρμοδιότητάς του/τους, συ-
νοδευόμενα από υπολογιστικά φύλλα (excel), στα οποία 
θα αναφέρεται ο ακριβής αριθμός σχολικών γευμάτων 
που παρελήφθησαν ανά βδομάδα από κάθε Επιτροπή 
Παραλαβής κάθε σχολικής μονάδας, ανά Δήμο, Ανάδοχο 
και μήνα αναφοράς. Στα ίδια υπολογιστικά φύλλα, σε ξε-
χωριστή στήλη, θα αναγράφονται οι αριθμοί των δελτίων 
αποστολής κατ’ αντιστοιχία με τα εβδομαδιαία πρακτικά 
παραλαβής.
Η απόφαση αυτή να δημοσιευθεί στην Εφημερίδα της 
Κυβερνήσεως. 
 Αθήνα, 23 Δεκεμβρίου 2019
Η Υφυπουργός
ΣΟΦΙΑ ΖΑΧΑΡΑΚΗ   
  Ι
 Αριθμ. 60208/1883  (5)
Απόδοση ποσού σε συνταξιουχική οργάνωση 
από το αποθεματικό έτους 2017 του λογ/σμού 
της εισφοράς του άρθρου 102 του ν. 4387/2016 
όπως ισχύει. 
 Ο ΥΠΟΥΡΓΟΣ
ΕΡΓ ΑΣΙΑΣ ΚΑΙ ΚΟΙΝΩΝΙΚΩΝ ΥΠΟΘΕΣΕΩΝ 
 Έχοντας υπόψη:
1. Τις διατάξεις:
α) του άρθρου 102 του ν. 4387/2016 (ΦΕΚ 85/Α΄) όπως 
τροποποιήθηκε και ισχύει με τις διατάξεις του άρθρου 
41 του ν. 4611/2019 (ΦΕΚ 73/Α΄),
β) του άρθρου 90 του π.δ/τος 63/22-4-2005 «Κωδι-
κοποίηση της νομοθεσίας για την Κυβέρνηση και τα 
κυβερνητικά όργανα» (ΦΕΚ 98/Α΄),
ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 58528 Τεύχος B’ 5116/31.12.2019
γ) του άρθρου 16 του π.δ. 134/2017 (ΦΕΚ 168/Α΄) «Ορ-
γανισμός Υπουργείου Εργασίας, Κοινωνικής Ασφάλισης 
και Κοινωνικής Αλληλεγγύης»,
δ) του π.δ/τος. 81/2019 (Α΄ 119) «Σύσταση, συγχώνευ-
ση, μετονομασία και κατάργηση Υπουργείων και καθο-
ρισμός των αρμοδιοτήτων τους- Μεταφορά υπηρεσιών και αρμοδιοτήτων μεταξύ Υπουργείων», 
ε) του π.δ. 83/2019 (Α΄ 121) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών και Υφυπουργών»,
στ) του άρθρου 7 του π.δ. 84/2019 (Α΄ 123)
2. Την υπουργική απόφαση αριθμ. 59139/1842/
20-12-2019 «Απόδοση στις συνταξιουχικές οργανώσεις 
της εισφοράς του άρθρου 102 του ν. 4387/2016 όπως 
ισχύει, έτους 2017».
3. Το αριθμ. 1105/16-12-2019 αίτημα της Ανωτάτης 
Γενικής Συνομοσπονδίας Συνταξιούχων Ελλάδος (ΑΓΣΣΕ) 
και το Απόσπασμα Πρακτικού Συμβουλίου Διοίκησης 
24/10/2019 θέμα 2ο «Αποθεματικό 0,20€-Εξελίξεις-Λήψη 
Απόφασης».
4. Το γεγονός ότι από τις διατάξεις αυτής της απόφα-
σης προκαλείται δαπάνη σε βάρος του προϋπολογισμού 
του ΕΦΚΑ ύψους 689.415,13 €, η οποία θα καλυφθεί από 
τις πιστώσεις του ΚΑΕ 3395 και δεν επιβαρύνεται ο κρα-τικός προϋπολογισμός.
5. Την αριθμ. οικ. 60376/5213/23-12-2019 εισήγηση 
της προϊσταμένης της Γ .Δ.Ο.Υ. και την αριθμ. ΑΑΥΜ1277/
20-12-2019 απόφαση Ανάληψης Υποχρέωσης του ΕΦΚΑ, 
αποφασίζουμε:
Για την κάλυψη των λειτουργικών δαπανών όπως 
δαπάνες στέγασης, λογαριασμοί κοινής ωφέλειας, 
μισθοδοσία προσωπικού, έξοδα για την έκδοση εντύπων 
ενημερωτικών καθώς και την ανάπτυξη πολιτιστικών, 
κοινωνικών και πνευματικών δραστηριοτήτων προς 
όφελος των συνταξιούχων που εκπροσωπεί, αποδίδε-
ται στην Ανωτάτη Γενική Συνομοσπονδία Συνταξιούχων 
Ελλάδος (Α.Γ .Σ.Σ.Ε.) ποσό ίσο με το 90% του αποθεμα-
τικού της ειδικής εισφοράς 0,20 € του άρθρου 102 του ν. 4387/2016 όπως ισχύει του έτους 2017 το οποίο πα-ραμένει στον ειδικό λογ/σμό που τηρείται στον ΕΦΚΑ.
Η ΑΓΣΣΕ-συνταξιουχική οργάνωση προκειμένου να 
εισπράξει το ποσό της οικονομικής ενίσχυσης που της αναλογεί σύμφωνα με τα παραπάνω αναφερόμενα, θα 
πρέπει να υποβάλλει στην αρμόδια υπηρεσία του ΕΦΚΑ 
σχετική αίτηση προσκομίζοντας και το πρακτικό των 
αρχαιρεσιών της.
Η απόφαση αυτή να δημοσιευθεί στην Εφημερίδα της 
Κυβερνήσεως. 
 Αθήνα, 23 Δεκεμβρίου 2019
Ο Υπουργός
ΙΩΑΝΝΗΣ ΒΡΟΥΤΣΗΣ    Αριθμ. 339971/1903 (6)
Υποβολή αιτήσεων για ένταξη στο μέτρο-Ενημέ-
ρωση στα Κράτη Μέλη. 
 Ο ΥΠΟΥΡΓΟΣ ΚΑΙ Η ΥΦΥΠΟΥΡΓΟΣ
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 
 Έχοντας υπόψη:
1. Τις διατάξεις:α) Της παρ. 1 του άρθρου 14 της αριθμ. 1387/231285/
17-09-2019 (Β΄ 3838) απόφασης των Υπουργών Ανάπτυ-
ξης και Επενδύσεων, Εξωτερικών και Αγροτικής Ανάπτυ-
ξης και Τροφίμων. 
β) Toυ άρθρου 90 του Κώδικα Νομοθεσίας για την Κυ-
βέρνηση και τα κυβερνητικά όργανα, όπως κυρώθηκε 
με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα κυβερνητικά 
όργανα» (Α΄ 98).
2. Το π.δ. 83/2019 «Διορισμός Αντιπροέδρου της Κυ-
βέρνησης, Υπουργών, Αναπληρωτών Υπουργών και 
Υφυπουργών» (Α΄ 121).
3. Το Εθνικό Πρόγραμμα Στήριξης του αμπελοοινικού 
τομέα για την περίοδο 2019 - 2023, όπως έχει εγκριθεί 
από την Ευρωπαϊκή Επιτροπή και ισχύει.
4. Την αριθμ. 3669/29-07-2019 απόφαση του Πρωθυ-
πουργού και του Υπουργού Αγροτικής Ανάπτυξης και 
Τροφίμων «Ανάθεση αρμοδιοτήτων στην Υφυπουργό 
Αγροτικής Ανάπτυξης και Τροφίμων, Φωτεινή Αραμπα-τζή» (Β΄ 3134).
5. Το στόχο για την καλύτερη δυνατή απορρόφηση 
των σχετικών κονδυλίων και δεδομένου ότι ο διαθέσιμος 
προϋπολογισμός του μέτρου δεν έχει καλυφθεί.
6. Το γεγονός ότι δεν προκαλείται δαπάνη πέραν 
αυτής που προκαλείται από την αριθμ. 1387/231285/
17-09-2019 (Β΄ 3838) κοινή υπουργική απόφαση, απο-
φασίζουμε:
Άρθρο 1
Οι αιτήσεις στήριξης προγραμμάτων ενημέρωσης 
δύναται να υποβάλλονται από την έναρξη ισχύος της 
παρούσας έως 24 Ιανουαρίου 2020.
Άρθρο 2
Έναρξη ισχύος
Η απόφαση αυτή αρχίζει να ισχύει από τη δημοσίευσή 
της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της 
Κυβερνήσεως. 
 Αθήνα, 31 Δεκεμβρίου 2019
Ο Υπουργός Η Υφυπουργός
ΜΑΡΟΥΔΗΣ ΒΟΡΙΔΗΣ ΦΩΤΕΙΝΗ ΑΡΑΜΠΑΤΖΗ   

ΕΦΗΜΕΡΙ∆Α  TΗΣ ΚΥΒΕΡΝΗΣΕΩΣ 58530 Τεύχος B’ 5116/31.12.2019
*02051163112190008*Ταχυδρομική Διεύθυνση:  Καποδιστρίου 34, τ.κ. 10432, Αθήνα
ΤΗΛΕΦΩΝΙΚΟ ΚΕΝΤΡΟ: 210 5279000 - fax: 210 5279054
ΕΞΥΠΗΡΕΤΗΣΗ ΚΟΙΝΟΥ 
Πωλήσεις - Συνδρομές:  (Ισόγειο, τηλ. 210 5279178 - 180)
Πληροφορίες:  (Ισόγειο, Γ ρ. 3 και τηλεφ. κέντρο 210 5279000) 
Παραλαβή Δημ. Ύλης:  (Ισόγειο, τηλ. 210 5279167, 210 5279139) 
Ωράριο για το κοινό:  Δευτέρα ως Παρασκευή: 8:00 - 13:30Ιστότοπος:  www.et.gr  
Πληροφορίες σχετικά με την λειτουργία 
του ιστότοπου: helpdesk.et@et.gr  
Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: webmaster.et@et.gr  
Πληροφορίες για γενικό πρωτόκολλο 
και αλληλογραφία: grammateia@et.grΤο Εθνικό Τυπογραφείο αποτελεί δημόσια υπηρεσία υπαγόμενη στην Προεδρία της Κυβέρ-
νησης και έχει την ευθύνη τόσο για τη σύνταξη, διαχείριση, εκτύπωση και κυκλοφορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των εκτυπωτικών - εκδοτικών αναγκών του δημοσίου και του ευρύτερου δημόσιου τομέα (ν. 3469/2006/Α΄ 131 και π.δ. 29/2018/Α΄58). 
1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 
• Τα ΦΕΚ σε ηλεκτρονική μορφή διατίθενται δωρεάν στο www.et.gr , την επίσημη ιστο-
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην ανωτέρω ιστοσελίδα, ψηφιοποιούνται και αποστέλλονται επίσης δωρεάν με την υποβολή αί-τησης, για την οποία αρκεί η συμπλήρωση των αναγκαίων στοιχείων σε ειδική φόρμα στον ιστότοπο www.et.gr. 
• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή-
μα Πωλήσεων και Συνδρομητών, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε με ετήσια συνδρομή μέσω του Τμήματος Πωλήσεων και Συνδρομητών. Tο κόστος ενός ασπρόμαυρου ΦΕΚ από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ σαυξάνεται κατά 0,20 €. Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά για κάθε επιπλέον οκτασέλιδο (ή μέρος αυτού) προσαυξά-νεται κατά 0,30 €.  To τεύχος Α.Σ.Ε.Π. διατίθεται δωρεάν.
• Τρόποι αποστολής κειμένων προς δημοσίευση: 
Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημο σίου, αποστέλλονται ηλεκτρονικά στη διεύθυνση webmaster.et@et.gr με χρήση 
προηγμέ νης ψηφιακής υπογραφής και χρονοσήμανσης. 
Β. Κατ’ εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς δημοσίευση εκτυπωμένα σε χαρτί στο Τμήμα Παραλαβής και Καταχώρισης Δημοσιευμάτων. 
• Πληροφορίες, σχετικά με την αποστολή/κατάθεση εγγράφων προς δημοσίευση, την ημε-
ρήσια κυκλοφορία των Φ.Ε.Κ., με την πώληση των τευχών και με τους ισχύοντες τιμοκαταλό-γους για όλες τις υπη ρεσίες μας, περιλαμβάνονται στoν ιστότοπο (www.et.gr). Επίσης μέσω του ιστότοπου δίδονται πληροφορίες σχετικά με την πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). Πρόκειται για τον αριθμό που εκδίδει το Εθνι-κό Τυπογραφείο για όλα τα κείμενα που πληρούν τις προϋποθέσεις δημοσίευσης. 
2. ΕΚΤΥΠΩΤΙΚΕΣ - ΕΚΔΟΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 
Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημοσίου 
αναλαμβάνει να σχεδιάσει και να εκτυπώσει έντυπα, φυλλάδια, βιβλία, αφίσες, μπλοκ, μηχανο-
γραφικά έντυπα, φακέλους για κάθε χρήση, κ.ά.  
Επίσης σχεδιάζει ψηφιακές εκδόσεις, λογότυπα και παράγει οπτικοακουστικό υλικό.
Πείτε μας τη γνώμη σας,
για να βελτιώσουμε τις υπηρεσίες μας,  συμπληρώνοντας την ειδική φόρμα στον ιστότοπό μας.Πείτε μας τη γνώμη σας,